ཞི་ཅིན་ཕིང་གིས་གད་སྙིགས་ཕྱོགས་བསྡུས་ཐག་གཅོད་བྱེད་པའི་ནང་དམངས་ཡོངས་ཀྱིས་ཟབ་ཞུགས་བྱེད་དགོས་པ་དང་།ཧྲང་ཧའེ་ཡིས་དོན་དག་དེར་དམ་འཛིན་གང་ལེགས་བྱས་ནས་ཡག་པོ་བསྒྲུབ་དགོས་ཞེས་དང་།ཁོང་གིས་གྲོང་ཁྱེར་བཅོས་སྐྱོང་བྱེད་པའི་མཐའ་མའི་གནད་དོན་དེ་སྡེ་ཁུལ་ལ་ཐུག་ཡོད།སྡེ་ཁུལ་ནི་ཏང་ཨུད་དང་སྲིད་གཞུང་གིས་མང་ཚོགས་དང་འབྲེལ་བ་བྱེད་ས་དང་།མང་ཚོགས་ལ་ཞབས་ཞུ་བསྒྲུབ་པའི་འགག་རྩ་དེ་ཡིན་པས་དུས་ཐོག་ཏུ་སྡེ་ཁུལ་གྲོང་མིའི་སེམས་ནད་རེ་རེ་བཞིན་ཐག་གཅོད་བྱེད་དགོས།ང་ཚོས་མང་ཚོགས་སེམས་དབུས་སུ་བཞག་ན་མང་ཚོགས་ཀྱིས་ང་ཚོ་སེམས་དབུས་སུ་འཇོག་སྲིད།སྡེ་ཁུལ་བཅོས་སྒྲིག་བྱ་རྒྱུར་ཤུགས་སྣོན་རྒྱག་པར་གཅིག་ནས་གཞི་རིམ་ཏང་རྩ་འཛུགས་ཀྱི་འགོ་ཁྲིད་ནུས་པ་འདོན་སྤེལ་བྱེད་དགོས་ལ།གཉིས་ནས་གྲོང་མིའི་རང་བཅོས་ནུས་པ་འདོན་སྤེལ་གྱིས་སྡེ་ཁུལ་གྲོང་མིའི་ཧུར་སེམས་དང་རང་འགུལ་རང་བཞིན་སྐུལ་སློང་བྱས་ཐོག་མི་ཚང་མ་སྡེ་ཁུལ་བཅོས་སྒྲིག་གི་ལས་དོན་ནང་ཞུགས་ཐུབ་པ་དང་།མི་ཚང་མར་འགན་འཁྲི་ཡོད་པ།མི་ཚང་མས་ལེགས་སྐྱེས་འབུལ་བ།མི་ཚང་མས་ལོངས་སྤྱོད་ཐུབ་པ་བཅས་བྱེད་དགོས་ཞེས་ནན་སྟོན་གནང་ཡོད།ཞལ་གྱེས་སྐབས།དེ་གར་ཆེད་མངགས་ཡོང་བའི་གྲོང་མི་རྣམས་ནས་སྤྱི་ཁྱབ་ཧྲུའུ་ཅིའི་མཐའ་འཁོར་དུ་ཡོང་ཏེ་སྤྱི་ཁྱབ་ཧྲུའུ་ཅི་དང་ཕྱག་བཏང་ཡོད་པ་རེད།